บิ๊กป้อม ถก กมช.จัดระเบียบไซเบอร์ เร่งผลักดัน Cyber Security 
บิ๊กป้อม ถก กมช.จัดระเบียบไซเบอร์ เร่งผลักดัน Cyber Security ลดเสี่ยงภัยคุกคามไซเบอร์ ย้ำ ไม่ให้กระทบประชาชนวันที่ 17 เม.ย. พล.ต.พัชร์ชศักดิ์ ปฏิรูปานนท์ ผช.โฆษกประจำรอง นรม. เปิดเผยว่า วันนี้ พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการรักษาความมั่นคงปลอดภัยไซเบอร์แห่งชาติ (กมช.) ณ ห้องประชุม 301 ตึกบัญชาการ 1ทำเนียบรัฐบาล ที่ประชุมได้รับทราบความคืบหน้าการเตรียมจัดตั้ง สำนักงาน คกก.การรักษาความมั่นคงปลอดภัยไซเบอร์แห่งชาติ (สกมช.) และความคืบหน้าการสรรหากรรมการผู้ทรงคุณวุฒิในการบริหาร และกำกับดูแลด้านความมั่นคงปลอดภัยไซเบอร์ โดยที่ประชุมได้เห็นชอบ การแต่งตั้งกรรมการผู้ทรงคุณวุฒิ ในคณะกรรมการกำกับดูแลด้านความมั่นคงปลอดภัยไซเบอร์ เพื่อให้ทำหน้าที่ตามที่กฎหมายไซเบอร์กำหนดไว้ พร้อมเห็นชอบหลักเกณฑ์ และวิธีการแต่งตั้งเลขาธิการ เพื่อให้เป็นกลไกในการขับเคลื่อนตามขั้นตอนต่อไป โดยมีเป้าหมายสู่การพัฒนาและการรักษาความมั่นคงปลอดภัยไซเบอร์ ให้ประเทศมีความพร้อมป้องกัน และสามารถรับมือกับสถานการณ์ภัยคุกคามไซเบอร์ ที่อาจจะเกิดขึ้นได้ เช่น การเจาะเข้าระบบอินเทอร์เน็ต (hacking) เป็นต้นพล.อ.ประวิตร ได้กำชับ กมช.และ รมว.ดีอีเอส ในฐานะประธานกรรมการ กกม. และ กบส. เร่งผลักดัน ขับเคลื่อน Cyber Security หรือความมั่นคงปลอดภัยทางไซเบอร์ของประเทศให้เกิดผลเป็นรูปธรรมโดยเร็ว สอดคล้องกับทิศทางที่ กมช. กำหนดไว้ มีเป้าหมายเพื่อลดความเสี่ยงภัยคุกคามทางไซเบอร์ ควบคู่กับการสร้างความมั่นคงปลอดภัยไซเบอร์ ย้ำไม่ให้กระทบประชาชน พร้อมทั้งมีมาตรการสร้างการรับรู้ให้แก่ประชาชน เพื่อให้เกิดความเข้าใจ และช่วยสนับสนุนการดำเนินงาน โดยเห็นประโยชน์ที่จะเกิดขึ้นร่วมกันจากแนวทางที่ภาครัฐดำเนินการ
บิ๊กป้อม ถก กมช.จัดระเบียบไซเบอร์ เร่งผลักดัน Cyber Security ลดเสี่ยงภัยคุกคามไซเบอร์ ย้ำ ไม่ให้กระทบประชาชน 
บิ๊กป้อม,ประวิตร วงษ์สุวรรณ,จัดระเบียบไซเบอร์,Cyber Security,กมช.,ภัยคุกคามไซเบอร์,ข่าวทั่วไป